পাপরি

পাপরি হল ১৯৮৬ সালে মু্ক্তিপ্রাপ্ত জাহ্নু বরুয়া পরিচালিত একটি অসমীয়া চলচ্চিত্র। পাটকাই ফিল্মসের ব্যানারে শৈলধর বরুয়া এবং জাহ্নু বরুয়ার প্রযোজনা করা ছায়াছবিটিতে মুখ্য ভূমিকায় অভিনয় করেন গোপী দেসাই, সুশীল গোস্বামী এবং বিজু ফুকন।

কাহিনী
১৯৮৩ সালের নির্বাচন এবং আসাম আন্দোলন-এর রাজনৈতিক পরিস্থিতির পটভূমিতে কাহিনীটি নির্মিত। পাপরি (গোপী দেসাই) একজন গ্রাম্য বিবাহিতা মহিলা। শিক্ষক স্বামী বিনোদ (সুশীল গোস্বামী) এবং ৯ বছরের কন্যা দীপার সাথে তিনি থাকেন। ঘরের চারবেড়ার মধ্যে থাকা পাপরি তার বাড়ির নিচেই বাইরে ধীরে ধীরে অস্থির হয়ে আসা রাজনৈতিক পরিবশের কথা কিছুই জানে না। ঘটনাক্রমে কন্যা দীপার প্যারালাইসিস হয়ে চিকিৎসালয়ে মৃত্যু হয় এবং স্বামী বিনোদ একজন রাজনৈতিক নেতার হত্যার জন্য মিথ্যা অভিযুক্ত হয়।  একজন আরক্ষী আধিকারিকই (বিজু ফুকন) প্রকৃত হত্যাকারীকে ধরা ফেলে যদিও গ্রেপ্তার করতে পারে না, কোনো হত্যাকারী রাজনৈতিক সুরক্ষা লাভ করে থাকে। এমনভাবে পাপরিকে ধর্ষণ করে হত্যা করা হয় এবং এই অপরাধে বিনোদ পুনরায় অভিযুক্ত হয়। ছায়াছবিটির শেষে বলা হয় যে, অবশেষে বিনোদ সকল অভিযোগ থেকে মুক্ত হয় এবং আরক্ষী আধিকারিকটি পদোন্নতি লাভ করে।

অভিনয়ে
গোপী দেসাই (চরিত্র - পাপরি)
সুশীল গোস্বামী (চরিত্র - বিনোদ)
বিজু ফুকন (আরক্ষী আধিকারিক)
চেতনা দাস
হেমেন চৌধুরী
আব্দুল মজিদ
দুলাল রয়
রুণজুণ
অমূল্য কাকতী

তথ্যসূত্র

বহিঃসংযোগ
জাহ্নু বরুয়ার ওয়েবসাইট

বিষয়শ্রেণী:অসমীয়া ভাষার চলচ্চিত্র